*Príloha č. 4*

**VZOR ZMLUVY**

O POSKYTNUTÍ DOTÁCIE NA ROK 2016

**MEDZINÁRODNÉ VZŤAHY A ZAHRANIČNÁ POLITIKA**

**SLOVENSKEJ REPUBLIKY**

**MVZP/2016**

Bratislava 2016

**ZMLUVA č. MVZP/2016/00**

**o poskytnutí dotácie v oblasti medzinárodných vzťahov a zahraničnej politiky**

**Slovenskej republiky v pôsobnosti Ministerstva zahraničných vecí a**

**európskych záležitostí Slovenskej republiky**

(ďalej len „zmluva“)

uzatvorená podľa § 2 písm. a) a § 5 zákona č. 545/2010 Z. z. o poskytnutí dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „zákon o dotáciách“), § 51 zákona č. 40/1964 Zb. Občianskeho zákonníka v znení neskorších predpisov a zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“)

**medzi**

# Poskytovateľom: Ministerstvo zahraničných vecí a európskych záležitostí Slovenskej republiky

###### Sídlo: Hlboká cesta 2, 811 04 Bratislava 37

**Zastúpeným: Miroslav Lajčák, podpredseda vlády a minister zahraničných vecí a európskych záležitostí Slovenskej republiky**

**IČO: 00699021**

**Bankové spojenie: Štátna pokladnica**

**BIC/SWIFT: SPSRSKBAXXX**

**Číslo účtu: SK36 8180 0000 0070 0007 3594**

(ďalej len „poskytovateľ“)

**a**

# Príjemcom:

# Sídlo:

# Zastúpeným:

# IČO:

# Bankové spojenie:

**BIC/SWIFT:**

# číslo účtu:

(ďalej len „príjemca“)

(poskytovateľ a príjemca ďalej spolu len „zmluvné strany“)

## Článok I

##### Účel dotácie

Dotácia sa poskytuje v súlade s § 2 písm. a) v spojení s § 3 písm. a) až c) zákona výlučne na realizáciu projektu s názvom ................... (ďalej len „projekt“), vrátane popisu projektu, ktorý je prílohou č. 1 zmluvy a štruktúrovaného rozpočtu projektu s komentárom k rozpočtu, ktorý je prílohou č. 2 zmluvy. Zmena účelu, na ktorý sa zmluvou dotácia poskytuje, je neprípustná.

## Článok II

Výška, čas a spôsob poskytnutia dotácie

1. Dotácia sa poskytuje príjemcovi vo výške ......... €, slovom: ........... (ďalej len „dotácia“).
2. Dotácia bude príjemcovi poukázaná jednorázovo a výlučne bezhotovostne na účet príjemcu zriadeného v peňažnom ústave na tento účel, uvedený v záhlaví tejto zmluvy, a to do 10 dní odo dňa nadobudnutia účinnosti tejto zmluvy. O poukázaní dotácie zašle poskytovateľ príjemcovi písomné oznámenie.
3. Dotácia sa poskytuje príjemcovi na realizáciu projektu, ktorý bol predložený na základe výzvy na predkladanie žiadostí o dotácie na rok 2016 *Medzinárodné vzťahy a zahraničná politika SR MVZP/2016* poskytovateľa podľa čl. 1 tejto zmluvy a schválený poskytovateľom dňa........... .

### Článok III

### Predmet zmluvy

1. Predmetom zmluvy je upravenie podmienok a vzájomných práv a povinností zmluvných strán na dosiahnutie účelu zmluvy.
2. Poskytovateľ sa zaväzuje poskytnúť dotáciu z rozpočtovej kapitoly Ministerstva zahraničných vecí a európskych záležitostí Slovenskej republiky.

**Článok IV**

**Práva a povinnosti zmluvných strán**

1. Príjemca sa zaväzuje zabezpečiť spolufinancovanie z vlastných alebo iných ako verejných zdrojov vo výške minimálne 5% z celkového schváleného rozpočtu projektu.
2. Príjemca sa zaväzuje uskutočniť projekt do ............... .
3. Príjemca je povinný vo všetkých písomnostiach vzťahujúcich sa k projektu uvádzať kódové označenie projektu MVZP/2016/..... a v publikovaných výstupoch odkaz na skutočnosť, že ide o aktivitu podporovanú z prostriedkov poskytovateľa.
4. Príjemca sa zaväzuje použiť dotáciu na schválený účel, výlučne na úhradu bežných výdavkov. Dotáciu nemožno použiť na úhradu miezd, platov, služobných príjmov a ostatných osobných vyrovnaní a úhradu výdavkov na správu príjemcu dotácie. Dotáciu nie je takisto možné použiť na splácanie úverov, pôžičiek a úrokov z prijatých úverov a pôžičiek. Príjemca zodpovedá za účelné a hospodárne použitie dotácie, koná na svoju vlastnú zodpovednosť a dodržiava všeobecne záväzné právne predpisy Slovenskej republiky.
5. Príjemca sa zaväzuje použiť dotáciu v súlade so zákonom o dotáciách a § 8a zákona o rozpočtových pravidlách.
6. Príjemca sa zaväzuje, že dotáciu poskytovateľovi vráti, ak mu bola na ten istý účel už poskytnutá iná dotácia z prostriedkov štátneho rozpočtu.
7. Použitie dotácie podlieha povinnému ročnému zúčtovaniu so štátnym rozpočtom Slovenskej republiky, ktorého spôsob a termín určuje poskytovateľ na základe Pokynu Ministerstva financií Slovenskej republiky na zúčtovanie finančných vzťahov so štátnym rozpočtom za rozpočtovaný rok pre ústredné orgány štátnej správy, príspevkové organizácie a ďalšie subjekty, ktorým boli poskytnuté finančné prostriedky zo štátneho rozpočtu.
8. Žiadna ponuka, dar, platba alebo výhoda akéhokoľvek druhu, ktorá svojou podstatou môže spĺňať atribúty nelegálnych alebo korupčných praktík, nebola a ani nebude nikomu, či už priamo, alebo nepriamo poskytnutá ako odplata alebo odmena za uzavretie alebo realizáciu tejto zmluvy. Každá takáto skutočnosť bude dôvodom na ukončenie tejto zmluvy alebo prijatie iného opatrenia na nápravu podľa potreby.
9. Dotácia poskytnutá na účet príjemcu, uvedený v záhlaví tejto zmluvy, pred 1. 10. bežného rozpočtového roka, v ktorom bola zmluva podpísaná, môže byť príjemcom použitá najneskôr do 31. 12. bežného rozpočtového roka a vyúčtovaná najneskôr   
   do 31. 1. nasledujúceho rozpočtového roka.
10. Dotácia poskytnutá na účet príjemcu, uvedený v záhlaví tejto zmluvy, po 1. 10. bežného rozpočtového roka, v ktorom bola zmluva podpísaná, môže byť príjemcom použitá najneskôr do 31. 3. nasledujúceho rozpočtového roka a vyúčtovaná najneskôr do 15. 4. nasledujúceho rozpočtového roka.

**Článok V**

**Vyúčtovanie dotácie**

1. Vyúčtovanie poskytnutej dotácie zasiela príjemca na adresu: Ministerstvo zahraničných vecí a európskych záležitostí Slovenskej republiky, odbor analýz a plánovania, Hlboká cesta 2, 811 04 Bratislava 37. Vecné vyhodnotenie a finančné vyúčtovanie dotácie a ostatné prílohy zasiela príjemca v jednom vyhotovení, a to nasledovne:

1.1.do 30 dní od ukončenia projektu, najneskôr však **do 31. januára nasledujúceho rozpočtového roka**, ak bola dotácia poskytnutá na účet príjemcu do 30.9. bežného rozpočtového roka. Pri osobnom podaní je rozhodujúci dátum registrácie v podateľni poskytovateľa, pri podaní poštou dátum poštovej pečiatky.

1.2. do 30 dní od ukončenia projektu, najneskôr však **do 15. apríla nasledujúceho rozpočtového roka**, ak boladotácia poskytnutá po 1.10. bežného rozpočtového roka. Pri osobnom podaní je rozhodujúci dátum registrácie v podateľni poskytovateľa, pri podaní poštou dátum poštovej pečiatky.

1. Vyúčtovanie musí obsahovať:
   1. písomné vecné vyhodnotenie projektu vo forme záverečnej správy, z ktorého bude zrejmé dodržanie účelu poskytnutej dotácie,
   2. finančné vyúčtovanie poskytnutej dotácie a prostriedkov spolufinancovania, vypracované v súlade so zákonom č. 431/2002 Z. z. o účtovníctve v znení neskorších predpisov,
   3. vyčíslenie výšky celkovej vyčerpanej sumy z poskytnutej dotácie,
   4. celkovú rekapituláciu výdavkov vrátane schváleného a upraveného rozpočtu,
   5. čitateľné fotokópie dokladov preukazujúcich použitie dotácie, napr. daňový doklad (faktúru), kúpnu zmluvu, zmluvu o dielo, objednávky, dodacie listy, pokladničné doklady, výpis z účtu a pod. spolu s neoficiálnym prekladom, ak ide o cudzojazyčné texty.
   6. písomné potvrdenie (resp. prehlásenie) štatutárneho zástupcu príjemcu o formálnej a vecnej správnosti vyúčtovania,
   7. uvedenie miesta, kde sa originály dokladov súvisiace s poskytnutou dotáciou u príjemcu nachádzajú,
   8. čestné prehlásenie, že na daný účel mu v roku poskytnutia dotácie v rámci schváleného projektu nebola poskytnutá iná dotácia z prostriedkov štátneho rozpočtu, zároveň príjemca čestne vyhlasuje, že dokumentáciu vyúčtovaných prostriedkov nepoužil a ani nepoužije pri vyúčtovaní prostriedkov poskytnutých z iných zdrojov,
   9. vyčíslenie a vydokladovanie spolufinancovania z vlastných zdrojov alebo z iných ako verejných zdrojov.
2. Za správnosť údajov uvedených vo vyúčtovaní zodpovedá štatutárny zástupca príjemcu, ktorý správnosť vyúčtovania potvrdí svojím podpisom. Súčasťou potvrdenia je aj čestné vyhlásenie príjemcu, že dokumentáciu vyúčtovaných prostriedkov nepoužil a ani nepoužije pri vyúčtovaní prostriedkov poskytnutých z iných zdrojov.
3. Ak poskytovateľ zistí v predloženom vecnom vyhodnotení a finančnom vyúčtovaní projektu nedostatky, vyzve písomne príjemcu na odstránenie zistených nedostatkov a súčasne mu stanoví lehotu na ich odstránenie. Ak príjemca v stanovenej lehote nedostatky neodstráni, je povinný poskytnutú dotáciu, alebo jej časť vrátiť na účet poskytovateľa podľa čl. VI ods. 3 tejto zmluvy. V prípade nedodržania termínov predloženia vyúčtovania podľa čl. V, ods. 1 je príjemca povinný vrátiť celú výšku poskytnutej dotácie poskytovateľovi, a to do 30 dní od doručenia písomnej výzvy poskytovateľa na vrátenie.

**Článok VI**

**Vrátenie dotácie**

1. Príjemca je povinný vrátiť poskytovateľovi dotáciu, ktorá nebola použitá na účel dohodnutý v čl. I tejto zmluvy, a to vo výške, ktorú vyčísli poskytovateľ. Povinnosť príjemcu vrátiť poskytnutú dotáciu sa vzťahuje aj na prípad, ak poskytovateľ zistí túto skutočnosť z predložených dokladov (vyúčtovania) v zmysle čl. V ods. 2. písm. a) – i) tejto zmluvy. Príjemca je povinný vrátiť nevyčerpanú časť dotácie na účet poskytovateľa.
2. Dotáciu, ktorú príjemca nevyčerpá, je povinný vrátiť na účet, o ktorom rozhodne poskytovateľ, do termínu uvedenom vo výzve poskytovateľa dotácie a zároveň zašle finančnému odboru poskytovateľa oznámenie o platbe.
3. Príjemca je povinný poskytovateľovi vrátiť na účet, o ktorom rozhodne poskytovateľ,
   1. dotáciu alebo jej časť, ktorá nebola použitá na dohodnutý účel uvedený v čl. I. tejto zmluvy z dôvodu, že voči majetku príjemcu je vedené konkurzné konanie, príjemca je v konkurze, v reštrukturalizácii, bol voči príjemcovi zamietnutý návrh na vyhlásenie konkurzu pre nedostatok majetku, príjemca je v likvidácii alebo je voči nemu vedený výkon rozhodnutia. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie dotácie,
   2. dotáciu alebo jej časť, ak sa preukáže, že v žiadosti alebo v dokumentoch, ktoré sú jej prílohami, uviedol nepravdivé alebo neúplné údaje. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie dotácie,
   3. dotáciu alebo jej časť v prípade porušenia zmluvy, a to v rozsahu výdavkov, pri ktorých došlo k ich porušeniu. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie dotácie,
   4. dotáciu alebo jej časť v prípade porušenia podmienok použitia dotácie v zmysle článku IV. Príjemca je povinný vrátiť poskytnutú dotáciu najneskôr do termínu a v rozsahu uvedenom vo výzve poskytovateľa na vrátenie dotácie.

**Článok VII**

**Oprávnené výdavky**

Na účely tejto zmluvy sa za oprávnené výdavky považujú iba výdavky, ktoré sú v súlade so zákonom o dotáciách, príslušnými všeobecne záväznými právnymi predpismi, usmernením k oprávnenosti výdavkov v rámci výzvy Medzinárodné vzťahy a zahraničná politika SR MVZP/2016 a sú uvedené v prílohe č. 2 tejto zmluvy.

**Článok VIII**

**Kontrola poskytnutej dotácie**

1. Príjemca je povinný umožniť zamestnancom poskytovateľa a kontrolných orgánov Slovenskej republiky kontrolu dodržania rozsahu, účelu a podmienok dohodnutých v zmluve o poskytnutí dotácie, dodržania všeobecne záväzných právnych predpisov, ako aj správnosti vyúčtovania a vecnej realizácie v zmysle príslušných všeobecne záväzných právnych predpisov, najmä zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov.
2. Príjemca je povinný osobám podľa prvého odseku predložiť originály všetkých dokladov súvisiacich s poskytnutou dotáciou a ďalšie dokumenty, ktoré sú potrebné na výkon kontroly a poskytnúť všetku potrebnú súčinnosť pri výkone ich kontrolných oprávnení.
3. Nedodržanie podmienok dohodnutých v tejto zmluve sa považuje za porušenie finančnej disciplíny a podlieha v zmysle § 31 zákona o rozpočtových pravidlách sankciám. Príjemca, ktorý porušil finančnú disciplínu, je povinný neoprávnene použitú dotáciu vrátiť do rozpočtu poskytovateľa na základe výzvy zaslanej poskytovateľom.

**Článok IX**

**Zmeny podmienok zmluvy**

1. Zmluvu je možné zmeniť len po vzájomnej dohode oboch zmluvných strán, a to formou písomných dodatkov. Dodatok k zmluve musí byť schválený a zverejnený rovnakým spôsobom ako zmluva. O zmenu dodatku k zmluve môže príjemca písomne požiadať odbor analýz a plánovania poskytovateľa najneskôr 30 kalendárnych dní pred uplynutím lehoty určenej na použitie dotácie podľa čl. IV. ods. 2 tejto zmluvy. Pri osobnom podaní je rozhodujúci dátum registrácie v podateľni poskytovateľa, pri podaní poštou dátum poštovej pečiatky.
2. V rámci jednotlivých položiek štruktúrovaného rozpočtu projektu, uvedených v prílohe   
   č. 2 zmluvy, je príjemca oprávnený vykonať zmenu štruktúry výdavkov do výšky 15 %, pričom celková výška výdavkov štruktúrovaného rozpočtu musí byť zachovaná. V tomto prípade sa nevyžaduje dodatok k tejto zmluve.
3. Zmena štruktúry výdavkov vyššia ako 15 % v rámci jednotlivých položiek štruktúrovaného rozpočtu projektu je možná len na základe písomného dodatku k tejto zmluve. O schválenie zmeny štruktúry výdavkov vyššej ako 15 % v rámci jednotlivých položiek štruktúrovaného rozpočtu je príjemca povinný písomne požiadať odbor analýz a plánovania poskytovateľa najneskôr 30 kalendárnych dní pred uplynutím lehoty na použitie dotácie podľa čl. IV. ods. 2 tejto zmluvy. Pri osobnom podaní je rozhodujúci dátum registrácie v podateľni poskytovateľa, pri podaní poštou dátum poštovej pečiatky.
4. Zmena termínu realizácie projektu, pokiaľ neprekračuje dátum 31.12. príslušného kalendárneho roka, v ktorom bola poskytnutá dotácia, nie je dôvodom na uzatvorenie dodatku k zmluve. O vykonanie zmeny musí príjemca písomne požiadať odbor analýz a plánovania poskytovateľa najneskôr 30 kalendárnych dní pred uplynutím lehoty určenej na použitie dotácie podľa čl. IV. ods. 2 tejto zmluvy.

#### Článok X

**Záverečné ustanovenia**

1. Príjemca berie na vedomie skutočnosť, že poskytovateľ je oprávnený v súlade s § 10 zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z. spracovávať osobné údaje na účely realizácie tejto zmluvy a zverejňovať údaje ustanovené v § 7 ods. 6 písm. c) zákona o dotáciách a § 5a zákona č. 211/2000 Z. z. v znení neskorších predpisov.
2. Zmluva je vyhotovená v štyroch rovnopisoch, z toho jeden pre príjemcu a tri pre poskytovateľa.
3. Podpisom zmluvy príjemca zároveň súhlasí so zverejnením jeho písomného vecného vyhodnotenia naplnenia účelu dotácie, ako aj vyhodnotenia výsledkov poskytnutej dotácie na webovom sídle poskytovateľa v zmysle § 7 odsek 6 písm. e) zákona o dotáciách.
4. Neoddeliteľnou súčasťou tejto zmluvy sú prílohy č. 1 a č. 2.
5. Zmluva nadobúda platnosť dňom podpísania oboma zmluvnými stranami. Účinnosť táto zmluva nadobúda dňom nasledujúcim po jej zverejnení v Centrálnom registri zmlúv v zmysle § 47a ods. 1 Občianskeho zákonníka v platnom znení a § 5a zákona č. 211/2000 Z. z. v znení neskorších predpisov.
6. Zmluva bola uzatvorená slobodne, vážne, určito a zrozumiteľne, zmluva nebola uzatvorená v tiesni ani za nápadne nevýhodných podmienok. Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

Príloha:

Príloha č. 1: Popis projektu

Príloha č. 2: Štruktúrovaný rozpočet a komentár k rozpočtu

|  |  |  |
| --- | --- | --- |
| V Bratislave dňa: |  | V ........................ dňa.......................... |
| Poskytovateľ:  Ministerstvo zahraničných vecí  a európskych záležitostí  Slovenskej republiky  ........................................................................ podpredseda vlády a minister zahraničných vecí a európskych záležitostí Slovenskej republiky |  | Príjemca:  .......................................................................štatutárny zástupca |
|  |  |  |

**Príloha č. 1 k Zmluve č. MVZP/2016/00 o poskytnutí dotácie v pôsobnosti Ministerstva zahraničných vecí a európskych záležitostí Slovenskej republiky**

**Popis projektu**

**Príloha č. 2 k Zmluve č. MVZP/2016/00 o poskytnutí dotácie v pôsobnosti Ministerstva zahraničných vecí a európskych záležitostí Slovenskej republiky**

# Rozpočet projektu

**Komentár k rozpočtu**